Συζήτηση:Πειρατεία στον αρχαίο μεσογειακό κόσμο

message: Μαζί με άλλες μικροεπιμέλειες, έφερα το άρθρο στη συνηθισμένη μορφή αναγραφής ημερομηνιών (να αναφέρεται το π.Χ. όπου χρειάζεται). Το θεωρώ σημαντικό να υπάρχει μια σχετική ομοιομορφία στον τρόπο που παρουσιάζονται τα άρθρα.--Focal Point 07:08, 12 Ιουλίου 2009 (UTC)
replies: text: : Φόκαλ, έχω το εξής παράπονο: Συμπεριφέρεσαι στο ζήτημα της «συνηθισμένης μορφής των ημερομηνιών» με έναν κάπως εμμονικό τρόπο. Εντάξει, να αποδεχθώ ότι υπάρχει ένας στάνταρ τρόπος αναγραφής, αλλά υπάρχει και η κοινή λογική (ή τουλάχιστον αυτό που εγώ εκλαμβάνω ως τέτοια). Μήπως επιμενεις λιγάκι παραπάνω στον τύπο και χάνεται η ουσία; Σε ένα κείμενο που περιέχει 32 αναφορές σε έτη πΧ και μόλις 5 σε έτη μΧ, θεωρώ ότι η επιμονή στη συμβατότητα και ομοιομορφία με τα υπόλοιπα άρθρα της Βικιπαίδειας (που κι αυτή ερμηνεύεται κατά το δοκούν) παράγει ένα οπτικά αντιαισθητικό, τυπολατρικό και υπερβολικό αποτέλεσμα. Αυτά, με πολύ σεβασμό στη δουλειά που κάνεις για τη Βικιπαίδεια. --Παναγιώτης Μπότσης 19:53, 13 Ιουλίου 2009 (UTC)
replies: text: :: Έκανα κάποιες διορθώσεις σε «συμβιβαστική» γραμμή. Όπου αναφερόταν στην ίδια πρόταση 2 ή 3 φορές κάποια ημερομηνία, άφησα το π.Χ. μόνο στην τελευταία. --Παναγιώτης Μπότσης 10:52, 15 Ιουλίου 2009 (UTC)
Καλησπέρα Παναγιώτη, Ο σεβασμός είναι αμοιβαίος. Το ότι προχώρησα σε αλλαγή έρχεται μετά από την εξής σκέψη: Θα ήταν καλή ιδέα να γίνεται αυτό σε όλα τα άρθρα που έχουν να κάνουν με προχριστιανικούς χρόνους; Πιστεύω πως όχι. Επιπλέον, αυτό δεν είναι ένα τυχαίο αρθράκι που μπορώ να αγνοήσω. Είναι ένα άρθρο που αξίζει να γίνει αξιόλογο. Ένα αξιόλογο άρθρο όμως πρέπει να τηρεί εκτός των άλλων και τις προδιαγραφές μορφοποίησης, γιατί είναι ένα άρθρο - παράδειγμα. Άρα λοιπόν, επέμεινα. Κατά τα άλλα, είναι γνωστό ότι υπάρχει μια κάποια εμμονή μου με τη Βίκι. Όσο για τις απόψεις σου για το αποτέλεσμα σεβαστές, αλλά ο καθένας έχει διαφορετικά πρότυπα αισθητικής. Άλλοι προτιμούν το ΠΚΕ για παράδειγμα αντί για το π.Χ. --Focal Point 18:42, 17 Ιουλίου 2009 (UTC)

text: Επιτρέψτε μου και οι δύο, παρακαλώ την επέμβαση, αλλά Focal σε σχέση με αυτό που είπες, σε μία εγκυκλοπαίδεια που γράφεται συλλογικά τα προσωπικά πρότυπα αισθητικής είναι μία αντίφαση. Τα άρθρα, πόσο μάλλον τα (υποψήφια) αξιόλογα, καλό θα είναι να έχουν ένα κοινό τύπο, έστω και αν σε μεγάλο μέρος τους φέρουν τη δημιουργική εργασία ενός συντάκτη. Και, ακόμη, η χρήση του ΠΚΕ/ΜΚΕ είναι εντελώς ιδεολογικό και καθόλου αισθητικό ζήτημα. Φυσικά και το πΧ/μΧ κουβαλά μία ιδεολογία αλλά ελλείψει ενός παγκόσμια αποδεκτού ουδετερόθρησκου συστήματος χρονολόγησης (θα μπορούσε άραγε να υπάρξει?) μάλλον προέχει η πρακτική χρήση από η αποφυγή της ιδεολογικής τοποθέτησης. Δυοῖν κακοῖν κλπ κλπ --cubic[*]star 19:20, 17 Ιουλίου 2009 (UTC)
Συμφωνούμε λοιπόν στην ανάγκη / προτίμηση για κοινό τύπο. (Όσο για το άλλο που λες, δε βλέπω αντίφαση να έχω προσωπικό πρότυπο αισθητικής / άποψη για το κάθε ζήτημα, αλλά και να αποδέχομαι την άποψη της πλειοψηφίας).--Focal Point 21:03, 17 Ιουλίου 2009 (UTC)
thread_title: Untitled

message: Κατά την διάρκεια αρκετών αυτόματων ελέγχων ο ακόλουθος εξωτερικός σύνδεσμος βρέθηκε να είναι μη διαθέσιμος. Παρακαλούμε ελέγξτε αν ο σύνδεσμος είναι πράγματι νεκρός και διορθώστε τον ή αφαιρέστε τον σε αυτή την περίπτωση!
* http://el.wikisource.org/wiki/%CE%95%CE%B9%CF%82_%CE%94%CE%B9%CF%8E%CE%BD%CF%85%CF%83%CE%BF%CE%BD_(2
** In Πειρατεία στον αρχαίο μεσογειακό κόσμο on 2009-08-11 16:24:51, 404 Not Found
** In Πειρατεία στον αρχαίο μεσογειακό κόσμο on 2009-08-24 23:50:40, 404 Not Found
--Gerakibot 23:51, 24 Αυγούστου 2009 (UTC)
Το bot έχει ξεχάσει να κλείσει την παρένθεση στο σύνδεσμο. Μέσω του κειμένου, ο σύνδεσμος λειτουργεί μια χαρά! --Παναγιώτης Μπότσης 12:09, 1 Σεπτεμβρίου 2009 (UTC)
thread_title:  Νεκρός σύνδεσμος 

message: Αγαπητέ Παναγιώτη, δεδομένου ότι έχεις φτιάξει αυτό το άρθρο μόνος, είσαι ο καλύτερος για να φτιάξεις μια κατάλληλη «εισαγωγή άρθρου βικιπαίδειας». Αυτό που το άρθρο έχει σήμερα είναι μια εξαίρετη «εισαγωγή στο άρθρο», δηλαδή σε εισάγει σιγά-σιγά στο ζουμί του άρθρου. Αυτό που το άρθρο δεν έχει είναι η «εισαγωγή άρθρου βικιπαίδειας», δηλαδή ένα κείμενο 5-10 γραμμών που αν διαβαστεί μόνο του, καλύπτει περιληπτικά όλο το περιεχόμενο του άρθρου. Για να σου δώσω ένα παράδειγμα, η Βικιπαίδεια σε κινητά τηλέφωνα εμφανίζει μόνο την πρώτη παράγραφο, ενώ όλες οι άλλες είναι σε επόμενες σελίδες. Πρέπει λοιπόν σε αυτές τις πρώτες 5-10 γραμμές να πούμε όσα πρέπει σε κάποιον που δεν θέλει να διαβάσει ένα εξαίρετο άρθρο, αλλά απλώς θέλει κάτι συντομότατο (εξαίρετο συντομότατο, αλλά όχι πλήρες άρθρο). Αν θέλεις κάνε το, αλλιώς θα το βασανίσω εγώ (ας μην θεωρήσεις κυριολεκτικά τη λέξη ... βασανίσω... η πρότασή μου είναι υπόσχεση :) ..φροντίδας.. και όχι απειλή :)) ..βασανισμού.. ). Την καλησπέρα μου. --Focal Point 16:20, 10 Αυγούστου 2010 (UTC)
replies: text: :Yo, boss. Just gimme a couple of days or two! --Παναγιώτης Μπότσης 06:14, 11 Αυγούστου 2010 (UTC)
Πολύ πολύ καλύτερο. Προσπάθησα να σκεφτώ κάτι να το κάνω καλύτερο, αλλά τέτοιο σφιχτοδεμένο και καλό κείμενο με δυσκολεύει να το τεμαχίσω και να το σφάξω. Αν μου έλθει έμπνευση θα το προσπαθήσω και στη χειρότερη περίπτωση το επιστρέφουμε σε αυτή την έκδοση. --Focal Point 09:34, 11 Αυγούστου 2010 (UTC)
Να, το βασάνισα και εγώ. --Focal Point 10:05, 11 Αυγούστου 2010 (UTC)
thread_title: Εισαγωγή